**HÁZIREND**

Házirendünk célja, hogy vendégeinknek nyugodt, élménydús pihenést biztosítsunk, valamint elkerüljük az esetleges félreértéseket.

A turisztika vezetője minden információval és esetleges segítséggel az Önök szolgálatára áll tartózkodásuk ideje alatt (+36/30 908-3557).

**Szállásfoglalás:** A szállásfoglalás online, e-mailen vagy telefonon történik. A foglalás visszaigazolás után lép érvénybe.

**Bejelentkezés, kijelentkezés:**

A szállást az érkezés napján előre megbeszélt időpontban lehet elfoglalni.

Érkezéskor, kérjük, olvassa el a házirendet.

Az utolsó lefoglalt éjszaka után délelőtt 10.00-ig vagy az előre megbeszélt időpontig kérjük elhagyni az ifjúsági szálló területét. Amennyiben 10.00 óráig vagy az előre megbeszélt időpontig a Vendégek nem jelentkeznek ki, automatikusan felszámoljuk a következő napi szállásdíjat.

Érkezéskor vagy előzetesen online a vendégek vagy képviselőjük köteles a bejelentés miatt megadni a szállás elfoglalásához szükséges személyes adataikat (útlevél vagy személyi igazolvány száma, születési hely, idő, lakcím, email cím, telefonszám, személyautó rendszáma – melyeket GDPR-unk alapján, az előírásoknak megfelelően kezelünk és titokban tartunk), és kifizetni a helyszínen fizetendő összeget.

**Szállás:** A szállás igénybevétele előtt magától értetődik, hogy a vendégek megismerik a házirendet, és beleegyeznek a benne leírt követelményekbe és feltételekbe.

Minden reklamációt akkor veszünk figyelembe, ha azokat a tartózkodás ideje alatt jelentik. Utólagos reklamációt nem fogadunk el.

Vendégeinket megkérjük, hogy a szálláson látogatókat ne fogadjanak, idegeneket ne engedjenek be.

**Fizetés:** Ha valami miatt az Ön által előre lefoglalt időszak vége előtt távozik a szállásról, nem áll módunkban a pénzt visszafizetni.

**Felelősségvállalás:** Az ifjúsági szálló nem rendeltetésszerű használatából, illetve a házirend megszegéséből, valamint mulasztásból származó károkért a vendégek anyagi felelősséggel tartoznak. A vendégek vagyontárgyaiért a turisztika felelősséget nem vállal! A turisztika vezetője fenntartja a jogot, hogy a felelőtlenül, meggondolatlanul, agresszíven, botrányosan viselkedő Vendégeket ne fogadja, illetve az ifjúsági szállóból azonnal eltávolítsa.

A turisztika semmilyen felelősséget nem vállal, és kártérítés megfizetésére nem kötelezhető természeti csapás, tűz, illetve önhibáján kívül történt eseményekből eredő károkért (pl. áramszünet).

A turisztika vezetőjének jogában áll azonnali hatállyal eltávolítani azt a Vendéget az ifjúsági szállóból, aki nem tartja be a rendszabályokat, vagy viselkedésével zavarja a többi szállóvendéget.

A vendégek felelősek a szálláshely tisztaságáért, valamint ezt a tisztaságot kötelesek megőrizni. A szálláshelyen a vendégek számára fertőtlenítő kézmosót, kéztörlőt, törölközőt, toalettpapírt biztosítunk. A vendégek szabadidejének megtervezésében szívesen segítünk, az előre egyeztetett animálást a megadott időpontokban elvégezzük.

Az ifjúsági szállón és területén elhelyezett értéktárgyaikért felelősséget nem vállalunk!

A vendég köteles vigyázni személyes holmijára és értékeire, amennyiben a szálláshelyen hagyja őket, vállalja a felelősséget az esetleges eltűnésükért.

**Dohányzás:** Az épületben dohányozni tilos! Az ifjúsági szálló közelében NINCS dohányzásra kijelölt hely.

**Tűzrakás, bográcsozás:** Tüzet rakni a kijelölt tűzrakó helyen lehet a mindenkori tűzvédelmi szabályok betartásával! (Tűz mellett oltóanyag elhelyezése, gyúlékony anyagok tűz mellől eltávolítva.) Mielőtt otthagynák a tűzrakó helyet, kérjük, győződjenek meg róla, hogy a tüzet valóban eloltották! A vendégek rendelkezésére álló tűzifán és papíron kívül más anyagok (pl. műanyag, gumi) égetése szigorúan tilos! Olaj, petróleum vagy benzin használata tilos!

**Az épület zárása:** Eltávozáskor és éjszakára, kérjük az épület bejáratát kulcsra zárni! Napközben, ha elhagyják az ifjúsági szálló területét, kérjük, az ablakokat és az ajtókat szíveskedjenek bezárni (kivéve a kis nyílásra nyitva hagyott vizes blokk ablakokat. Ez az esetleges esőzések során befolyó víz elkerülése végett szükséges, illetve hogy illetéktelen személyek ne juthassanak be.

**Háziállatok:** Az ifjúsági szállóba semmilyen háziállat nem hozható be!

**Parkolás:** Kérjük a kijelölt parkolóhelyek használatát. A parkoló gépkocsikban esetlegesen bekövetkezett károkért és a bennük hagyott értéktárgyakért felelősséget nem vállalunk!

**Berendezési tárgyak használata:** Kérjük a berendezési tárgyak rendeltetésszerű használatát! A benti berendezési és használati tárgyakat (ágy, ágynemű, matrac, TV stb.), kérjük, ne vigyék ki a kertbe. **Kérjük, a bojlerek és a kazán beállításain NE változtassanak!**

**Takarítás:** Ifjúsági szállónkat a vendégek tisztán kapják, és ottlétük alatt maguk gondoskodnak a tisztaságról. Kérjük Vendégeinket, hogy őrizzék meg a ház és az udvar tisztaságát, épségét, illetve gondoskodjanak azok rendeltetésszerű használatról.

**Szemét elhelyezése:** A háztartási szemét gyűjtése a szobákban és az előtérben található szemetesekben lehetséges. Ha ezek megtelnének az Önök itt tartózkodása alatt, kérjük, ürítsék ki azt a nyilvános WC melletti nagy kukába. Újabb szemeteszsák az előtér egyik belső ablakának párkányán található vagy a vendégház irodájában kérhető.

**Kert:** Kérjük, ügyeljenek a növények épségére. Vendégeink által keletkezett károk rendezése a helyszínen történik.

**Köszönjük, hogy bennünket választottak!**

**Látogassanak el hozzánk máskor is!**

Hőss Klára

Turisztikai vezető  
+36/30 908-3557  
turizmus@alsomocsolad.hu